पूर्वोत्तर भारत
उत्तरपूर्वीय राज्यों में सिक्किम 1947 में एक भारतीय संरक्षित राज्य और उसके बाद 1975 में एक पूर्ण राज्य बन गया। पश्चिम बंगाल में स्थित सिलीगुड़ी कॉरिडोर जिसकी औसत चौड़ाई 21 किलोमीटर से 40 किलोमीटर के बीच है, उत्तरपूर्वीय क्षेत्र को मुख्य भारतीय भू-भाग से जोड़ता है। इसकी सीमा का 2000 किलोमीटर से भी अधिक क्षेत्र अन्य देशों : नेपाल, चाइना, भूटान, बर्मा और बांग्लादेश के साथ लगती है। पूर्वोत्तर भारत के कुछ राज्यों की सीमाऐं अन्तरराष्ट्रीय सीमाओं से लगती हैं, जैसे - सिक्किम (नेपाल, चीन, भूटान), मेघालय, त्रिपुरा (बांग्लादेश), मिजोरम (बांग्लादेश एवं म्यानमार), मणिपुर व नागालैण्ड (म्यानमार), अरूणाचल प्रदेश (चीन), असम (भूटान)।
नेपाल-चीन संबंध
१९५५ में नेपाल ने पीपुल्स रिपब्लिक ऑफ चाइना के साथ राजनयिक संबंधों को बहाल किया और १९६० में राजदूत का आदान-प्रदान किया। १९५६ में, दोनों राष्ट्रों ने १८५६ की थापथली की संधि को समाप्त करते हुए एक नई संधि पर हस्ताक्षर किए और नेपाल ने तिब्बत को चीन का एक हिस्सा माना। १९६० में, नेपाल और चीन ने एक सीमा समझौता और एक अलग 'चीन-नेपाल शांति और मित्रता समझौते' पर हस्ताक्षर किए। १९६१ में, नेपाल और चीन ने नेपाल की राजधानी काठमांडू को तिब्बत से जोड़ने के लिए एक ऑल वेदर रोड बनाने पर सहमति व्यक्त की। १९६२ के भारत-चीन युद्ध के दौरान, हालांकि नेपाल ने लगातार तटस्थता को बनाए रखा, लेकिन नेपाल सरकार ने भारतीय सरकार के अनुरोध पर भारतीय सैनिकों को चीन-नेपाल सीमा पर १८ 'बॉर्डर ऑब्जरवेशन पोस्ट' स्थापित करने की अनुमति दे दी।